Plaaswerker beseer toe arm in voerband vashaakFoto: Netcare 911 ŉ 39-jarige man is Saterdagoggend beseer toe sy arm in ŉ voerband vasgehaak het op ŉ plaas in Centurion. “Paramedici is omstreeks 07:45 na die toneel ontbied,” het Nick Dollman, woordvoerder van Netcare 911, gesê. “Ander werkers moes die toerusting oopbreek om sy arm te bevry.” Die voerband is gebruik om kompos te verskuif. “Hy was in ŉ ernstige toestand toe paramedici by die toneel opgedaag het. Sy regterarm het ernstige beserings opgedoen. Sy bloeding is gekontroleer en hy is vinnig na ŉ trauma-eenheid in Johannesburg geneem vir ŉ dringende operasie.” Die voorval word ondersoek.